Antverpia

Antverpia. (Nederlandice Antwerpen; Francogallice Anvers) est urbs Belgica 529 417 incolarum (censu 1 Ianuarii 2021).. Apud ripas Scaldis fluminis condita est. Magnum portum habet, secundum a maximo Europae, qui valde oeconomiae Belgicae prodest. Anno 1993 caput culturale Europaeum nominatus est.

 Historia 
Vetusisstima inventa in ripa dextra Scaldis demonstraverunt locum iam ante occupationem Romanam secundi saeculi inhabitatum esse. Post migrationes populorum, Franci et fortasse Frisii regionem inhabitabant et nomen Antverpia, veniens de praefixo Germanico anda (contra) et verbo werpen (iacere), probabiliter significat aedificium aliquod vel antecessorem castelli Steen contra inimicum aliquem constructum esse."Antwerp"  Encyclopædia Britannica

Antverpia primitus duo centra habebat, unum meridionale nominatum Chanelaus aut Callo et unum boreale circum castellum Steen, quorum secundum gravissimum fiebat. Christianitas saeculo septimo in oppidum introducta est a Sancto Amando. Regio circum Antverpiam saeculo nono comitatus Sacri Romani Imperii facta est, quapropter castellum constructum est. Locus Antverpiae iuxta ripas Scaldis ad commercium maritimum optimus est, dum in media terra situs facile defenditur. Principio saeculi quarti decimi duces Brabantiae, qui regionem debellaverant, libertates commercii Anglicis, Venetis, Genuensibus dant. Antverpia cum Lovanio, Bruxellis, Silva Ducis archisolium ducatus fiebat.

Incolae clari
Qui saeculo aureo Antverpiae vixerunt:
 Quintinus Mesius, pictor renascentiae (c. 1466-1530)
 Anna Bijns, scriptrix (1493-1575) 
 Abraham Ortelius, cartographus (1527-1598)
 Casparus Barlaeus, scriptor Nederlandicus, hic natus anno 1584
 Antonius van Dyck, pictor baroci (1599-1641)
 Ioannes de Herdt, pictor (c. 1620-1686) 
 Petrus Paulus Rubens, pictor baroci (1577-1640)
 Sebastianus Vrancx, pictor (1573-1647)

Qui saeculo undevicesimo vixerunt:
 Hendricus Conscientia, scriptor Flandricus (1812-1883)
 Henricus Leys, pictor (1815-1869)

Qui saeculo vicesimo vixerunt:
 Gaston Berghmans, histrio (1926-2016)
 Wannes Van de Velde, musicus (1937-2008) 

 Regiones urbanae 
Antverpia est divisa in novem districtus:

 Antverpia (districtus) 
 Berchem
 Berendrecht-Zandvliet-Lillo
 Borgerhout
 Turninum 
 Ekeren
 Hoboken
 Merksem
 Villariacum

Notae

 Nexus externi  

 Situs interretialis urbis proprius

!
Categoria:Urbes Flandriae
Categoria:Urbes hanseaticae